पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. मोहनलाल सुखाडिय़ा विश्वविद्यालय में प्रो. आईवी त्रिवेदी को दूसरी बार तीन साल के लिए कुलपति बनाने पर विवि के कई विभागों में कहीं खुशी कहीं गम सा माहौल हो गया है। यह माहौल सिर्फ प्रोफेसरों और दौड़ में शामिल दावेदारों में ही नहीं है बल्कि छात्रसंघ गुटों में भी देखने को मिल रहा है।
कांग्रेस समर्थित गुटों ने कुलपति के निवास पर पहुंचकर उन्हें मालाओं से लाद दिया और मिठाइयां बांटी। इसी तरह कुलपति की दौड़ में शामिल रहे दावेदारों ने प्रो. त्रिवेदी को बधाई तक नहीं दी। जो गए वे भी मन मार कर बधाई देकर लौट आए। गौरतलब है कि राज्यपाल, यूजीसी और बोम सदस्यों की सर्च कमेटी ने प्रो. आईवी त्रिवेदी का नाम सुझाया था, जिस पर राज्यपाल मारग्रेट अल्वा ने अंतिम मुहर लगाई है।
तीन चौथाई है पक्षधर
सुखाडिय़ा विश्वविद्यालय की बात करें तो तीन चौथाई विभाग प्रो. त्रिवेदी के वापस कुलपति बनने से खुश है। जो बुधवार को ही प्रो. त्रिवेदी के निवास पर पहुंचे और उन्हें शुभकामनाएं दी। इसके अतिरिक्त मन मसोस कर पहुंचने वाले देर शाम तक उनके घर पहुंचे। इधर, विवि में संविदा पर सेवाएं दे रहे और ऐसे विभाग जिसमें प्रोफेसरों की कमी है। उसमें नियुक्ति प्रक्रिया पूरी होने की संभावना बनी है।
शुक्रवार को करेंगे ज्वॉइन
प्रो. त्रिवेदी शुक्रवार को कुलपति का पदभार संभालेंगे। भास्कर से बातचीत में उन्होंने कहा कि उन्होंने अपना पहला कार्यकाल भी शुक्रवार के दिन ही ग्रहण किया था। इस कारण दूसरा कार्यकाल भी शुक्रवार को ग्रहण करेंगे। प्रो. त्रिवेदी सुविवि के 23वें कुलपति हो गए हैं। इससे पहले प्रो. एके सिंह का टर्म बढ़ा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn